Den Nord-Cimbriske Tilskuer, 1828-04-25
De tyrkiske og græske Anliggender. Fra Bucharest skrives under 25de Marts, at en Afdeling af de tyrkiske Tropper, kommende fra Widdin, har villet rykke ind i Servien; men Fyrst Milosch der, har modsat sig samme, og efter at alle Forestillinger fra Fyrsten til de tyrkiske Embedsmænd havde været frugtesløse, og flere tusinde tyrkiske Soldater havde overskredet Grændsen, have Servierne grebne til Vaaben, angrebet de tyrkiske Tropper og slaaet dem paa Flugten. Ved denne Leilighed skal det paa begge Sider have kostet meget Blod. Paschaen af Widdin, som anførste Tropperne, skal være bleven paa Stedet, og Fyrst Milosch være haardt saaret. - De sidste Efterretninger over Triest fra Morea ere af 24de Februar, Grev Capod Jstriasyntes da at være beskjæftiget med en vigtig Militair=Operation, hvortil hele Grækerlands, baade Land= og Søemagt tages i Reqvisition, og alle Militair=Commandantere have faaet Ordre til, at virke til et fælles Maal. Saaledes skal et Corps paa 1800 Md. Jnfanterie sammendrages ved Nauplion, et Corps paa 4000 Md. ved Troezen og et Tredie, bestaaende af alle Slags Tropper, ved Corinth; ogsaa General Church i Dragomestre i har faaer lignende Ordres. At det er Capod J. strias Hensigt at samle alle Tropper og ved en afgjørende Operation, om mueligt, rense Morea for Tyrker og Ægypter, seer man af en Bekjendtgjørelse af 16de Febr., hvori han siger, at da den forventede Hjælp fra de 3 allierede Magter, endnu ikke kan være saasnart ved Haanden, som Grækerlands nærværende Stilling udfordrer det, saa er det aldeles nødvendig at Fædrelandet uopholdelig sætter alle dets Tropper i Bevægelse for at rense Hellas fra Musselmændenes Herredømme. Der viser sig ogsaa ligesom et nyt Liv i den hele græske Befolkning, og den farlige oprøriske Aand blandt Tropperne synes ganske at være forsvunden, siden Præsidenten punktlig holder over, at Solden bliver dem ordentlig udbetalt, og endog ved flere Anledninger uddeler Gratificationer. - Hos Tyrkerne og Araberne derimod, synes enhver Art af Disciplin at være forsvunden, da Tropperne ikke faae hvad der tilkommer dem; man træffer ofte store Hobe Maro deurs, som paa egen Haand drage omkring og plyndre. I de tyrkiske Fæstninger lider man ogsaa stor Mangel paa Levnedsmidler, man troer, derfor at Jbrahim Pascha dog endelig vil bestemme sig til at forlade Morea. Mærkelig er følgende Efterretning fra Ancona: "Tyrkerne drive Gjæk med, og trodse de allierede Magters Flaader, 3 Fregatter og nogle Brigger af de Allieredes Søemagt, laae i Alexandrien, og hindrede ikke den ægyptiske Convoy paa 28 til 30 Skibe med Munition og Levnedsmidler fra at løbe ud, da Paschaen havde givet sit Æresord paa at den var bestemt til Candien; men dens Bestemmelse var dog Morea. 2 engelske og 1 fransk Krigskib krydsede udenfor Navarinos Havn, da den ægyptiske Eskadre viste sig paa Høiden af Navarino: De europæiske Skibs Commandeurer betydede Ægypterne, at det var dem forbudet at nærme sig Kysten af Pelopones; men Ægypterne svarede med Kanonskud, Fægtningen begyndte, og de europæiske Skibe maatte vige for Overmagten, og en engelsk Brig, som ikke kunde slaae sig igjennem, blev skudt i Sænk, de andre Skibe begave sig til Zante, hvorfra der gik Beretning til Malta og Corfu med Anmodning om at sende de derværende Krigskibe til Navarino (men dette behøver nok Bekræftelse). - Reschid Pascha som havde samlet et betydeligt Corps af Jnfanterie og Cavallerie ved Dragomestre, har skrevet et Brev til General Church, hvori han siger ganske tørt: "at da i saa lang Tid kun een Pascha har regjeret i Provindsen, og nu To ikke kunne befale deri, saa maa enten han, eller General Church fortrække, og da han selv er den ældste Besidder, saa troer han at have Fortrins=Retten, han beder derfor Generalen godvillig at bortfjerne sig derfra, ellers maatte Vaabenlykken afgjøre det " - General Church, som ganske feiler Rytterie, og hvis Position ved Dragomestre heller ikke lader sig forsvare, har ogsaa strax truffen Anstalter til at forlade Stedet, og har givet den franske Ex-Oberst Dintzel Ordre til at opsøge et bedre Terrain nærmere Søekysten, for i Tilfælde af Angreb af Overmagten at kunne, indskibe sig. - J en Skrivelse fra Capod Jstriatil Hr. Eynard, dat. Ægina d. 9de Febr., roser han meget Oberst Heidegger, afskildrer den Fremgang Kartoffel-Plantagerne have gjort, taler om Anvendelsen af de milde Gaver for Grækerne, beder og mere, og forsikkrer at han gjør Alt, for at erholde de Understøttelser de allierede Magter have lovet ham. Hr. Eynard sender Greven blandt Andet 1 Ladning Kartofler og til at bestride Jndkjøbet deraf med mere, afbenytter han 15,000 Fr. indsendte fra Gens, 12,000 fra Lausanne og 5000 fra Kjøbenhavn. - Følgende Efterretninger komne over Rom fra Corfu under 18de Marts: "Ligesom Jbrahim Pascha har demoleret Tripolitzas Fæstningsværker, saaledes siger man ogsaa, at han har det i Sinde med Patras. Af 1200 Tyrker, som gjorde et Udfald fra Lepanto bleve 800 paa Stedet; blandt de Fangne befinde sig Saladin Bey fra Curid. Mellem Jbrahim og Grækerne er afsluttet en Vaabenstilstand. 68 ægyptiske Transportskibe ere ankomne til Morea for at afhente Jbrahims Tropper. En tyrkisk Fregat, som ikke ville respectere den franske Fregat Armides befalinger, er af denne, efter en 2 Timers Fægtning boret i Grund."